Фото конкурс
**МОМЕНТИ ИЗ КАРАНТИНА**

**Организатор:** Лесковачки културни центар

**Тема:**
- Портрет (аутопортрет)
- Слободна

**Аутор може послати максимално 8 фотографија** (до 4 у свакој теми конкурса). На конкурсу ће бити прихваћене само оне фотографије **које су снимљене у кућним условима фото апаратом или мобилним телефоном.**

**Пријава** се врши слањем фотографија на мејл: **foto.lkc@gmail.com**

Приликом слања фотографија, потребно је да аутори напишу: **име и презиме, називе фотографија и контакт телефон.** Пријаве са непотпуним подацима неће бити узете у разматрање. По жељи, аутор уз фотографије може послати и кратке описе.

**Конкурс је отворен до 10.05.2020. године.**

**Селекцију радова ће вршити Радисав Филиповић, мајстор фотографије ФСС и члан УЛУПУДУС-а.** Селектор радова ће прогласити најбоље фотографије, а аутори истих ће бити награђени.

Лесковачки културни центар, ће као организатор овог Фото конкурса, по завршетку ванредног стања, припремити и публици представити изложбу изабраних радова. Изложбу ће пратити и дигитални приказ, дигитална публикација и представљање појединачних радова у форми кратких видеа са коментаром селектора изложбе.

Лесковачки културни центар има право да приспеле радове користи у оквиру својих програмских активности и у циљу информисања јавности без накнаде. Слањем радова ће се сматрати да је аутор сагласан и прихвата одредбе овог конкурса.

Више информација у вези конкурса:

Весна Ђорђевић **fotokluble@gmail.com**

Лазар Томић **069 51 91 970**